open-index/open-wikipedia-markdown huggingface dataset:
שושלת טיודור (סדרת טלוויזיה)

**שושלת טיודור** (באנגלית: **The Tudors**) היא סדרת טלוויזיה בריטית-קנדית היסטורית בדיונית שצולמה באירלנד. הסדרה נוצרה על ידי מייקל הירסט, והופקה עבור חברת הכבלים האמריקאית שואוטיים. הסדרה, ששמה על שם בית טיודור, מבוססת באופן רופף על שלטונו של הנרי השמיני, מלך אנגליה.

## תקציר העלילה
### עונה 1
פרקים 1–10 (10 פרקים). החלה ב-1 באפריל 2007 והסתיימה ב-10 ביוני 2007.

העונה הראשונה של שושלת טיודור מתעדת את הקורות של שלטונו של הנרי השמיני שבו יעילותו בתור מלך עומדת למבחן על ידי קונפליקטים בין-לאומיים וכמו כן גם תחבולות פוליטיות בחצר המלכות שלו. בעונה זו מתוארים חיי הנישואין של הנרי עם המלכה קתרין וניסיונותיו להתגרש ממנה. הנרי מתאהב באן בולין שמבטיחה להוליד לו בן ובו בזמן מסרבת להתייחד עמו לפני החתונה. במקביל מסופר סיפורו של הקרדינל וולזי יד ימינו של הנרי. בסוף העונה וולזי מאבד את אמונו של הנרי עקב חוסר יכולתו להשיג לו אישור גירושין מהאפיפיור.

### עונה 2
פרקים 11–20 (10 פרקים). החלה ב-30 במרץ 2008 והסתיימה ב-1 ביוני 2008.

בעונה השנייה הנרי הוא ראש הכנסייה האנגלית, לאחר גירוש קתרין מאראגון, אן הופכת למלכתו החדשה של הנרי, אך הכישלון שלה להוליד להנרי יורש זכר גורם להנרי להפנות את תשומת לבו לג'יין סימור.

### עונה 3
פרקים 21–28 (8 פרקים). החלה ב-5 באפריל 2009 והסתיימה ב-24 במאי 2009.

העונה השלישית מתרכזת בשלטונה הקצר של ג'יין סימור ומציגה בפנינו את אשתו הרביעית של הנרי, אן מקליווס, ואשתו החמישית, קתרין הווארד. העונה מסתיימת עם הוצאתו להורג של תומאס קרומוול.

### עונה 4
פרקים 29–38 (10 פרקים). החלה ב-11 באפריל 2010 והסתיימה ב-20 ביוני 2010.

העונה הרביעית והאחרונה מראה את הנרי לקראת סוף ימיו כאשר הוא נושא לאישה את קתרין פאר אשתו השישית והאחרונה ומי שניסתה להשפיע על הנרי לאמץ את הגישה הפרוטסטנטית ולזנוח את הקתוליות לחלוטין. כמו כן מתוארת הפלישה לצרפת ב-1544 והחזרתן של הנסיכות מרי ואליזבת לסדר הירושה של המלכות. הפרק האחרון מסתיים כאשר הצייר הנס הולביין מצייר את דיוקנו המוכר של הנרי ה-8 ולאחר מכן מופיעות כתוביות המספרות מה קרה לאחר מותו של הנרי.

## שחקנים

## קישורים חיצוניים

* 

* 

## הערות שוליים

קטגוריה:שואוטיים
קטגוריה:בית טיודור
קטגוריה:הנרי השמיני בתרבות
קטגוריה:זוכי אמי בפריים טיים: תוכניות: פסקול
קטגוריה:זוכי אמי בפריים טיים: תוכניות: צילום
קטגוריה:זוכי אמי בפריים טיים: תוכניות: תלבושות
קטגוריה:סדרות דרמה המשכיות
קטגוריה:סדרות טלוויזיה בריטיות
קטגוריה:סדרות טלוויזיה קנדיות
קטגוריה:סדרות טלוויזיה בריטיות שעלו לשידור בשנות ה-2000
קטגוריה:סדרות טלוויזיה קנדיות שעלו לשידור בשנות ה-2000
קטגוריה:אן בולין בתרבות
הגאות הראשונה בכלכלת ישראל

הכלכלה הישראלית ידעה בין השנים 1954 ל-1965 צמיחה גדולה, שהחליפה את המשבר הכלכלי העמוק בו שקע המשק בשנת 1951. 

## לפני הגאות
בשנת 1951, בוטלה מדיניות הקיצוב בגלל התמרמרות הולכת וגוברת של הציבור ממנה. ביטול המדיניות הוביל למשבר במשק, אשר גרם לכך שלממשלה לא יהיו מספיק יתרות מטבע חוץ. הממשלה ביקשה הלוואות מחו"ל, אך בגלל חוסר יכולת להחזיר את ההלוואות, המלווים סירבו להמשיך בהלוואות. במקביל גדל הגירעון בתקציב המדינה, והממשלה מימנה את הגירעון באמצעות הדפסת כסף, מה שגרם לעליית האינפלציה. שר האוצר, אליעזר קפלן הכריז על מדיניות כלכלית חדשה, אשר העלתה מיסים, קיבלה סיוע מממשלת ארצות הברית, והנפיקה איגרות חוב ממשלתיות. למרות שהתוכנית הצליחה להגדיל את היצוא ואת יתרות המט"ח, האבטלה גדלה, והאינפלציה עלתה ל-66% ב-1952. נוצר חשש ממשי לתפקוד המדינה. שנת המפנה הייתה 1953, עת הגיעו השילומים מגרמניה.

## התחלת הגאות
באמצעות עזרה מכספי השילומים, הממשלה הורידה את האינפלציה לרמה נמוכה, והאיצה את הפעילות הכלכלית במשק. התוצר עלה ב-10% לשנה בזכות העלייה ההמונית, וכ-5% בתוצר לנפש. רמת החיים במשק עלתה ובכך עודדה עלייה מארצות הרווחה, והאבטלה ירדה. המדינה יזמה פרויקטים לאומיים חדשים שהביאו לעליה בביקושים, בתוצר ויצרו מקומות תעסוקה רבים, כמו הקמת נמל אשדוד, הקמת המוביל הארצי והרחבת מפעלי ים המלח.

## החלשות הצמיחה
בתחילת שנות ה-60, נמשכה העלייה ברמת החיים. אך הצריכה ורמת החיים עלו יותר מאשר התוצר, מה שפגע ביכולת הצמיחה העתידית של המשק. 

העלייה גרמה לפער בין היצוא והיבוא. הדרישה הגוברת לפועלים במשק שהיה שרוי בתעסוקה מלאה הביאה לעלייה בשכר ולאינפלציה של כ-10% בשנת 1962. שר האוצר דאז, לוי אשכול, פיחת את הלירה לעומת הדולר האמריקאי, כך ששער החליפין נקבע על 3 לירות לדולר, במקום 1.80 לירות לדולר עד אז. הפיחות גרם לשביתות ולהעלאת מחירים, ולא השיג את יעדו. המשך הסכם השילומים אפשר את הפחתת האינפלציה ל-5% בשנת 1964.

## סיום הגאות
הגאות נפסקה בשנת 1965. הפסק כספי השילומים הביא לעליית האינפלציה ל-7%. ראש ממשלת ישראל, לוי אשכול, ניסה להתמודד עם האינפלציה באמצעות הקטנת תקציב המדינה והעלאת מסים. סיום פרויקטים לאומיים הקטין את הביקוש לעובדים והביא יחד עם הורדת התקציב למיתון עמוק, בו שקע המשק בסוף השנה, שהסתיים רק עם פרוץ מלחמת ששת הימים, והתחלת הגאות השנייה.

## קישורים חיצוניים
* 

קטגוריה:ישראל: היסטוריה כלכלית
Listen To My Heart

***Listen To My Heart*** (בעברית: "**תקשיב/י ללב שלי**") הוא האלבום הראשון של בואה ביפנית. הוא יצא לאור בשנת 2002, הגיע למקום ראשון ב-Oricon Charts. ולמקום ה-12 בטבלת האלבומים השנתיים ביפן ב-2002. האלבום נשאר ב-Oricon Charts במשך 91 שבועות. באלבום זה בואה הלחינה וכתבה חלק מן השירים.

## רשימת השירים

* 3:56 – "Listen to My Heart"
* 4:10 – "Power"
* 4:33 – "Every Heart -Minna no Kimochi"
* 4:55 – "Don't Start Now"
* 4:23 – "Kimochi wa Tsutawaru"
* 4:37 – "(Share Your Heart (With Me"
* 4:55 – "Dreams Come True"
* 4:34 – "Amazing Kiss"
* 4:33 – "Happiness"
* 3:34 – "ID; Peace B
* 3:46 – "Nobody But You"
* 5:23 – "Nothing's Gonna Change"
* 4:10 – "[Listen to My Heart [Hex Hector Main Mix: English Version
* 5:01 – "(The Meaning of Peace(Feat.Koda Kumi"

## מכירות האלבום בטבלת ה-Oricon

## סינגלים
### ID; Peace B
שמאל|ממוזער|200px|מתוך הסינגל "ID; Peace B"

* תאריך יציאה: 30 במאי 2001
* המקום הגבוה ביותר אליו הגיע במצעדים: **20**
* מספר העותקים שנמכרו: 40,470

### Amazing Kiss
שמאל|ממוזער|200px|מתוך הסינגל "Amazing Kiss"

* תאריך יציאה: 25 ביולי 2001
* המקום הגבוה ביותר אליו הגיע במצעדים: **23**
* מספר העותקים שנמכרו: 59,450
### Kimochi wa Tsutawaru
שמאל|ממוזער|200px|מתוך הסינגל "Kimochi wa Tsutawaru"

* תאריך יציאה: 5 בדצמבר 2001
* המקום הגבוה ביותר אליו הגיע במצעדים: **15**
* מספר העותקים שנמכרו: 77,000
### The Meaning of Peace
שמאל|ממוזער|200px|מתוך הסינגל "The Meaning of Peace"

* תאריך יציאה: 19 בדצמבר 2001
* המקום הגבוה ביותר אליו הגיע במצעדים: **21**
* מספר העותקים שנמכרו: 66,840
### Listen to My Heart
שמאל|ממוזער|200px|מתוך הסינגל "Listen to My Heart"

* תאריך יציאה: 17 בינואר 2002
* המקום הגבוה ביותר אליו הגיע במצעדים: **5**
* מספר העותקים שנמכרו: 180,000
### Every Heart -Minna no Kimochi
שמאל|ממוזער|200px|מתוך הסינגל "Every Heart -Minna no Kimochi"

* תאריך יציאה: 13 במרץ 2002
* המקום הגבוה ביותר אליו הגיע במצעדים: **10**
* מספר העותקים שנמכרו: 84,000
### Don't Start Now
שמאל|ממוזער|200px|מתוך הסינגל "Don't Start Now"

* תאריך יציאה: 29 במאי 2002
* המקום הגבוה ביותר אליו הגיע במצעדים: **17**
* מספר העותקים שנמכרו: 15,000

## קישורים חיצוניים

קטגוריה:מוזיקה יפנית
קטגוריה:אלבומי קיי-פופ
ארזיה

**אֶרְזְיָה** (בארזיה וברוסית: **Эрзя**) הוא עם אוגרו-פיני, אחד מהעמים הילידים העיקריים של מורדוביה.

ישנו ויכוח אתנוגרפי – האם ארזיה הם עם נפרד או שמא ארזיה ומוקשה הם שני ענפים של העם המורדביני.

מרבית בני ארזיה מתגוררים במורדוביה ובמחוזות הסמוכים של רוסיה. במרשם האוכלוסין של רוסיה בשנת 2002, 843,350 אנשים הגדירו את עצמם כ"מורדבינים" ללא ציון "ארזיה" או "מוקשה" ואילו 49,624 הגדירו את עצמם "ארזיה". רובם ככולם דוברי רוסית; לפי נתוני Ethnologue, 440,000 אנשים הם דוברי ארזיה, לשון אוגרו-פינית, אשר מוכרת כאחת השפות הרשמיות של מורדוביה, לצד רוסית ושפת מוקשה.

## קישורים חיצוניים

## הערות שוליים

קטגוריה:עמי אירופה
קטגוריה:מורדוביה
קטגוריה:רוסיה: קבוצות אתניות
חוק ובר-פכנר

**חוק ובר-פכנר** מתאר את הקשר בין הגודל הפיזיקלי של גירוי ובין העוצמה שבה הוא נתפס. החוק נקרא על שמם של החוקרים בני המאה ה-19, ארנסט היינריך ובר (Weber), שהיה הראשון אשר תיאר באופן כמותי את הקשר בין גירוי לתפיסה, וגוסטב פכנר (Fechner), אשר הציע פירוש תאורטי לממצאיו של ובר.
 
באחד מניסוייו ביקש ובר מנחקר שעיניו כוסו להעריך את משקלו של חפץ שהחזיק בידיו: הנחקר התבקש להגיב כאשר הוא חש שהמשקל בידו הוכבד. ובר מצא כי השינוי המורגש הקטן ביותר במשקל (תוספת המשקל הקטנה ביותר שהנחקר הרגיש בה) הייתה יחסית למשקל ההתחלתי שאותו נשא הנחקר בידיו. כלומר: אם המשקל המקורי הוכפל, נדרשה **תוספת כפולה** של משקל כדי שהנחקר יבחין בהבדל.

בהינתן כי dp הוא ההבדל בתפיסת המשקל, ds הוא ההבדל במשקל (המשקל שהוסף), S הוא המשקל ההתחלתי ו-k הוא קבוע נמדד, ניתן להביע יחס זה במשוואה הבאה:
: dp = k\frac{dS}{S} \,\!

אינטגרציה של המשוואה נותנת:
: p = k \ln{S} + C  \,\! 
 
(C הוא קבוע אינטגרציה ו-ln הוא לוגריתם טבעי.)

כדי למצוא את C יש להציב P=0 (אין תחושה), ואז:

: C = -k\ln{S_0}  \,\!

(S_0 הוא סף הגירוי שמתחתיו לא יחושו אותו כלל.)

ובהצבה מתקבל
: p = k \ln{\frac{S}{S_0}}  \,\!.

התלות בין התפיסה לגירוי היא לוגריתמית, כלומר: אם הגירוי משתנה בטור גאומטרי, תשתנה התפיסה שלו בטור חשבוני. למשל: ייתכן מצב שבו מוכפל גירוי פי 3 (המשקל שנושא הנחקר בידו עלה מ-1 ק"ג ל-3 ק"ג, 3X1) – אך התחושה תהיה של הכפלה בלבד (1+1=2). אם שוב ישולש המשקל (3X3X1=9), יחוש הנחקר שהתוספת נעשתה שוב ביחידה אחת (1+1+1=3). 

החוק נכון או נכון בקירוב גם עבור גירויים אחרים, כגון בהירות או עוצמת צליל.

## קישורים חיצוניים

* 

קטגוריה:חושים
קטגוריה:ביהביוריזם
אינדרה

**אִינְדְרָה** (בסנסקריט: **इन्द्र** או **इंद्र**, בתאית: **พระอินทร์**, ביפנית: **インドラ**), הוא אל המלחמה, מזג האוויר, הברקים, הרעם, הסערות והגשם  במיתולוגיה ההינדואית ובעל השפעה גם במיתולוגיה הבודהיסטית. הוא האל הדומיננטי ביותר ב-ריג-ודה ומופיע בכ-300 מהמזמורים (מתוך 1028 מזמורים).

## פולחן
אינדרה היה האל של תרבות המיתני וממנה כנראה הגיע לתת-היבשת ההודית. אינדרה שייך לאלים הקדומים, הוא האל המוזכר ביותר בודות. נחשב כאל בעל ממדי גוף גדולים, חזק במיוחד והוא אחד מהאלים הפופולריים ביותר בהודו. עליו ועל עלילותיו יש סיפורים ואגדות רבים. סמלו הוא פיל בעל שלושה ראשים.

חלק ניכר מהאגדות עליו הן סביב מאבקו עם אל קדום יותר בשם וארונה, אותו ניצח ותפס את מקומו כמלך האלים. במקורות כתובים מצוין כי הוא התבלט בין האלים ותפס את מקומו של דיאוס פיטה (Dyeus).

אשתו היא אינדרני המוכרת כסשי (Sachi). מילדיו: ארג'ונה (Arjuna), רבוס (Rbhus), רסבהא (Rsabha).

## שמות נוספים
לאינדרה 14 שמות נוספים, אחד לכל תקופת זמן. בבודהיזם וג'ייניזם מוכר אינדרה כשאקרה (אדיר) שהוא אחד משמותיו בהינדואיזם.

## ראו גם
* אינדרה ג'אטרה - פסטיבל אינדרה בעמק קטמנדו

## לקריאה נוספת

## קישורים חיצוניים

* ד"ר יואב בן-דב, מעגלי בריאה והכחדה
* שרון בורנשטין, שיווה, פרוואטי, קאמה והיגל, 28.7.05 
* סיפורי עם ושירה מהודו וסרי לנקה - שיירת הנמלים, באתר מכ"ם
* מזמורים מן הריג-ודה, באתר טקסט, תרגום: עמרם פטר
* סרי ראמקרישנה, כמה חזקה האשליה, באתר אמא אדמה, תרגום: אבי בוירסקי
* 
* 

קטגוריה:אלים הינדואים
קטגוריה:הינדואיזם
קטגוריה:אלי השמיים ומזג האוויר
קטגוריה:אלי סער
קטגוריה:אלי מלחמה
סמל הרשות הפלסטינית

**[[סמל]] [[הרשות הפלסטינית]]** כולל עיט צלאח א-דין, מגן וכיתוב. העיט, המופיע בשני סמלים ערביים נוספים – סמל עיראק וסמל מצרים הוא עיט המזוהה עם צלאח א-דין. דמות העיט היא זהה לחלוטין בשלושת הסמלים הללו, והעיט בסמל תימן הוא וריאציה שלו. תחתיו, מחזיק העיט שלט עליו כתוב בערבית "السلطة الفلسطينية" – "הרשות הפלסטינית". המגן במרכז הסמל הוא בצבעי הדגל הפלסטיני המורכב בצבעי הלאומיות הכלל ערבית.

## ראו גם

## קישורים חיצוניים

הרשות הפלסטי
קטגוריה:הרשות הפלסטינית: סמלים לאומיים
קטגוריה:עיט בתרבות
סאפורו

**סאפורו** (Sapporo, ביפנית: **札幌市**, ספורו-שי) היא בירת מחוז הוקאידו ואחת הערים הגדולות ביפן, נכון ליוני 2021 מונה אוכלוסיית העיר 1,962,864 איש, העיר היא הגדולה ביותר ביפן ששוכנת מחוץ לאי הונשו ובכלל, מצפון לטוקיו והעיר החמישית בגודל אוכלוסייתה במדינה. העיר הוקמה בשנת 1870, כאשר ממשלת מייג'י החליטה לפתח את היישוב הקטן שהיה במקום ולהפוך אותו למרכז האדמיניסטרטיבי של האי הוקאידו. זהו אחד מאתרי התיירות המרכזיים ביפן, המארח כ-13,000,000 מבקרים מדי שנה. במקום נערך פסטיבל השלג סאפורו, המושך כשני מיליון מבקרים מדי חורף. סאפורו הייתה מיועדת לארח את אולימפיאדת החורף ב-1940 לצד טוקיו שהייתה אמורה לארח באותה השנה את משחקי הקיץ, אך שתיהן בוטלו עקב מלחמת סין–יפן השנייה שהצטרפה בהמשך למלחמת העולם השנייה. לבסוף היא אירחה את אולימפיאדת החורף בשנת 1972.

מבשלת בירה "סאפורו" הוקמה בעיר בשנת 1876 ופועלת גם כיום.

## ערים תאומות
* 
* 
* 
* 

## קישורים חיצוניים

* 

* 

## הערות שוליים

*
קטגוריה:יפן: ערים
קטגוריה:ערים שאירחו משחקי חורף אולימפיים
קטגוריה:הוקאידו: ערים
קטגוריה:יישובים שהוקמו ב-1922
אלווה מירדאל

שמאל|ממוזער|250px|אלווה מירדאל
**אלווה ריימר מירדאל** (בשוודית: **Alva Reimer Myrdal**; 31 בינואר 1902 – 1 בפברואר 1986) הייתה סוציולוגית, פוליטיקאית ודיפלומטית שוודית וכלת פרס נובל לשלום לשנת 1982. הייתה נשואה לגונאר מירדאל, חתן פרס נובל לכלכלה.

## תחילת דרכה
מירדאל נולדה באופסלה שבשוודיה הייתה אחת מחמשת ילדיהם של אלברט ריימר, קבלן בניין שהיה חבר מועצת העיר אסקילטונה במזרח שוודיה, ולובה לרסון ריימר. מירדאל התעמתה עם אמה על מנת שזו תאפשר ללכת ללמוד בבית ספר תיכון ואף הציעה לממן את לימודיה שלה. היא למדה באוניברסיטת סטוקהולם שפות סנקדנביות וספרות והיסטוריה של הדת ועבדה בספרייה לפרנסתה. ב־1924 היא נישאה לגונאר מירדאל. הזוג מירדאל למד בעיות חברתיות וכלכליות בלונדון, במשך שבע שנים בלייפציג, בסטוקהולם, בז'נבה ובארצות הברית, לשם הם נסעו בזכות מלגת רוקפלר. ב-1934 היא קבלה תואר שני בפסיכולוגיה חברתית מאוניברסיטת אופסלה.

## קריירה
ב־1934 אלווה וגונאר מירדאל כתבו ביחד הספר "*Crisis in the Population Questio*n" ("משבר בשאלת האוכלוסייה"). הספר דן בירידת שיעור הילודה בשוודיה ובפתרונות לסוגיה. ספרם זה עסק בחיפוש אחר רפורמות חברתיות שיאפשרו קיום חופש הפרט (במיוחד עבור נשים), לצד עידוד ילודה. לטענתם הסיבה לירידה בשיעור הילודה אינה קשורה לבעיות מוסריות, כפי שטענו השמרנים בשוודיה אלא למבנה הכלכלי והחברתי. זוגות משתמשים באמצעי מניעה ויולדים פחות ילדים משום שילדים הפכו לעול כלכלי ואמהות נדרשות להפסיק לעבוד על מנת לגדל אותם. על מנת לעודד נטליזם (עמדה פילוסופית המייחסת להולדה ולריבוי טבעי ערך חיובי) משפחות עם ילדים צריכות לקבל תמיכה בצורת רפורמות שונות כגון טיפול רפואי חינם, ארוחות צהריים חינם בבית הספר, דיור בר השגה ושכר דירה מסובסד. הרעיון ששני ההורים יכולים לעבוד מחוץ לבית וכי התפיסה המשפחתית הפטריארכלית השלטת (האב מפרנס העיקרי והאם עקרת בית ועוזרת בפרנסה) צריכה להשתנות באופן משמעותי. השינוי יבוא באמצעות מסגרות מתאימות שהמדינה נדרשת להקים. הספר השפיע על התכנון וההוצאה לפועל של מדיניות הרווחה הלאומית במדינות סקנדינביה.

מירדאל פעלה במסגרת המפלגה הסוציאל-דמוקרטית של שוודיה, מטעמה היא פעלה באופן רשמי משנות הארבעים של המאה ה-20. כנציגת המפלגה היא מונתה לראש צוות במסגרת הכנת מדיניות הרווחה של האומות המאוחדות בשנת 1949. בשנים 1950–1955 הייתה מירדאל יו"ר החטיבה למדעי החברה באונסק"ו, האישה הראשונה לשאת בתפקיד בדרגה בכירה במוסדות האו"ם. לאחר מכן הייתה שגרירת שוודיה בהודו.

בשנת 1962 נבחרה מירדאל לחברת הפרלמנט השוודי. מאותה שנה ועד 1973 היא נשלחה כנציגת שוודיה לדיוני ועדת האומות המאוחדות לפירוק החימוש, ובשנים 1966–1973 הייתה מירדאל יועצת בנושא התפרקות מנשק לממשלת שוודיה. מתוקף פעילותה לקידום פירוק הנשק העולמי, הוענק לה בשנת 1982 פרס נובל לשלום, במשותף עם אלפונסו גרסיה רובלס.

## פרסים
בנוסף לפרס נובל לשלום זכתה מירדאל גם בפרס השלום של גרמניה המערבית בשנת 1970, יחד עם גונאר מירדאל, בפרס השלום על שם אלברט איינשטיין ב-1980 ובפרס פרס בראט רטנה להבנה בינלאומית, שנה לאחר מכן.

## קישורים חיצוניים

* 
* 
* 
* 

## הערות שוליים

קטגוריה:דיפלומטים שוודים
קטגוריה:שגרירי שוודיה
קטגוריה:שגרירים בהודו
קטגוריה:זוכי פרס נובל שוודים
קטגוריה:זוכות פרס נובל לשלום
קטגוריה:זוכי פרס נובל לשלום
קטגוריה:זוכי פרס השלום של התאחדות הסופרים הגרמנית
קטגוריה:פוליטיקאיות שוודיות
קטגוריה:חברי הריקסדאג
קטגוריה:בוגרי אוניברסיטת סטוקהולם
קטגוריה:ילידות 1902
קטגוריה:שוודים שנולדו ב-1902
קטגוריה:נפטרות ב-1986
קטגוריה:שוודים שנפטרו ב-1986
שפל כלכלי

**שפל [[כלכלה|כלכלי]]** הוא משבר כלכלי חמור אשר מתרחש בכלכלת מדינה אחת או יותר. תקופת השפל מאופיינת בצימצום משמעותי ממושך בכמות הייצור והצריכה, לעומת תקופת מיתון, אשר אינה אלא שלב חולף מקובל במחזור עסקים. תקופת שפל כלכלי מאופיינת בעלייה "יוצאת דופן" בשיעור אבטלה, הגבלת האשראי, צמצום התפוקה וכמות ההשקעות, דפלציה או היפר-אינפלציה של מחירים, פשיטות רגל רבות, סחר ומסחר מופחת, וכן תנודות בערך המטבע אשר מובילות להפחתת ערכו של המטבע ביחס למטבעות אחרים.

הדוגמה הטובה ביותר לשפל כלכלי היא תקופת השפל הגדול אשר התרחשה בשנות השלושים של המאה ה-20, והשפיעה על כל מדינות המערב, והייתה חמורה במיוחד בארצות הברית.

## הסיבות המובילות לשפל כלכלי
במהלך מחזור החיים הכלכלי מקצים משקיעים ויזמים את המשאבים המצויים בחברה בין יוזמות ועסקים שונים. כאשר הקצאת המשאבים נכונה מצליח בעל העסק לכסות את עלות המשאבים שלו וגורף רווח. כאשר הוא איננו מצליח בכיסוי הוצאותיו הוא חווה הפסד, הפרמיה שמוכן הציבור לשלם על הקצאת המשאבים שלו היא שלילית, והוא נאלץ לשנות את התנהלותו.

יש פעמים בהם הקצאת משאבים קלוקלת מתרחשת בקנה מידה רחב ומכסה סקטורים רבים, ואף את הכלכלה כולה. במקרים כאלו כאשר נחשפת הקצאת המשאבים הקלוקלת מתרחש משבר כלכלי המשפיע ישירות על כמות גדולה של פירמות ושכירים, ובעקיפין פוגע בכלל המשק.

בתקופת המשבר הכלכלי מתארגן הסדר הכלכלי מחדש. בשלב ראשון מחפשת הכלכלה בסיס חדש וקטן יותר. פירמות רבות מפטרות עובדים או פושטות רגל; תנופת ההשקעות נבלמת; צרכנים נוטים לקמץ בצריכה ולהרבות בחיסכון. במקביל מתחילים יזמים ומשקיעים חדשים לתור אחר הזדמנויות השקעה שנוצרו בעקבות ההסטה בטעמי ובתנאי ההשקעה, החיסכון, התעסוקה והצריכה במשק. יוזמותיהם יבקשו להקצות מחדש את המשאבים ש"בוזבזו" במשטר המשקי הישן, ויובילו לצמיחה מחודשת מבסיס הצמיחה החדש והנמוך שנוצר על ידי השפל הכלכלי.

## ראו גם
*מיתון
*השפל הגדול
*המשבר הכלכלי העולמי (2008)

## קישורים חיצוניים
* מהו שפל כלכלי 
* ובכן, שפל כלכלי - כיצד נוצר שפל כלכלי בראי המשבר העולמי שהחל ב-2008.
* 
* 

קטגוריה:מקרו-כלכלה
קטגוריה:מיתונים
CERA

**CERA** (ראשי תיבות באנגלית של **Continuous Erythropoitin Receptor Activator** - מפעיל רציף לקולטני אריתרופויאטין) היא קבוצת תרופות "דור שלישי" המפעילות את קולטני האריתרופויאטין.

התרופה Methoxy polyethylene glycol-epoetin beta (שם מסחרי: Mircera) המיוצרת על ידי חברת התרופות השווייצרית רוש (Roche) נועדה לטיפול באנמיה במקרים של אי ספיקת כליות כרונית, במצב שבו הכליות מפסיקות לייצר את ההורמון אריתרופויאטין. הורמון זה מעודד יצירת כדוריות דם אדומות במח העצם, ועד לפיתוחה השתמשו לטיפול בחולי הכליות באריתרופויאטין מלאכותי. התרופה פועלת במנגנון דומה לאריתרופויאטין - גם היא מפעילה את קולטני האריתרופויאטין. החידוש בתרופה זו היה שהיא קשורה לתרכובת פוליאתילן גליקול (PEG) הגורמת לחומר להישאר בגוף זמן ממושך יותר. אורך החיים הארוך של תרופה זו, מאפשר להזריק אותה לחולה לעיתים רחוקות יותר - פעם ב-3-4 שבועות.

באוגוסט 2007 קיבלה התרופה את אישור האיחוד האירופי ובינואר 2008 את אישור מנהל המזון והתרופות האמריקאי.

## שימוש בלתי חוקי בספורט
בדומה לדורות הקודמים של האריתרופויטין, גם ב-Mircera נעשה שימוש בלתי חוקי בספורט, ובמרוץ האופניים טור דה פראנס 2008, התגלו שלושה רוכבים שנטלו תרופה זו. בעקבות זאת הודיע הוועד האולימפי הבינלאומי, שישה שבועות לאחר סיום אולימפיאדת בייג'ינג (2008), כי כל 5,000 דגימות השתן שנלקחו מהספורטאים במהלך האולימפיאדה - תישלחנה לבדיקה מחודשת, כדי לאתר שרידי CERA. 

חברת רוש, מפתחת התרופה, היא זו שסייעה לסוכנות העולמית נגד סמים בספורט לפתח בדיקה לגילוי שימוש ב-Mircera.

## קישורים חיצוניים
* 
* האתר הרשמי של התרופה Mircera 
* התרופה נגד אנמיה CERA במתן חודשי יעילה במטופלי דיאליזה, באתר e-Med

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תרופות לפי מנגנון פעולה
קטגוריה:סמים בספורט
לואיס לווארי

שמאל|ממוזער|350px|הנפת הדגל הראשון באיוו ג'ימה. צילם: '''לואיס לווארי'''. 
משמאל לימין: 1st Lt. Harold G. Schrie, Pfc. Raymond Jacobs (קשר), Sgt. Henry "Hank" Hansen, Pvt. Phil Ward, Platoon Sgt. Ernest "Boots" Thomas, PhM2c John Bradley, USN, James Michels, Cpl. Charles W. Lindberg
**לואיס ר' "לו" לווארי** (באנגלית: **Louis R. "Lou" Lowery**;
24 ביולי 1916, בפיטסבורג, פנסילבניה – 15 באפריל 1987, בפיירפקס (Fairfax), אריזונה) היה צלם אמריקאי.
## ביוגרפיה
במהלך מלחמת העולם השנייה שירת לווארי כצלם של חיל הנחתים האמריקאי בדרגת סמל ראשון. את עיקר פרסומו הוא צבר במהלך קרב איוו ג'ימה, כאשר צילם ב-23 בפברואר 1945 את הנפת הדגל הראשונה על פסגת הר סוריבצ'י. כעבור מספר שעות הונף דגל שני על פסגת ההר. הנפה זו תועדה על ידי ג'ו רוזנטל, שתצלומו הפך למפורסם מבין השניים וזכה גם בפרס פוליצר לשנת 1945.

לווארי היה ממקימי USMCCCA, אחד מעיתוני חיל הנחתים האמריקאים (ראשי תיבות שלUnited States Marine Corps Combat Correspondents Association). הוא המשיך בשירות מילואים בחיל הנחתים והשתחרר בדרגת קפטן. הוא פרש מעבודתו ב-1983 בתור עורך התמונות ב"מגזין חייל הנחתים" (Leatherneck Magazine).

לווארי נקבר בבית הקברות הלאומי הסמוך לקוונטיקו שבווירג'יניה.

## ראו גם
* צילום עיתונות
* צילום מלחמה

## קישורים חיצוניים

* כתבה על מותו מאתר הניו יורק טיימס
* 

קטגוריה:אמריקאים ילידי פנסילבניה
קטגוריה:צלמים אמריקאים
קטגוריה:צלמי עיתונות אמריקאים
קטגוריה:צלמי מלחמה אמריקאים
קטגוריה:קצינים וחוגרים בחיל הנחתים של ארצות הברית
קטגוריה:קרב איוו ג'ימה: אישים
קטגוריה:פיטסבורג: אישים
קטגוריה:אמריקאים שנולדו ב-1916
קטגוריה:אמריקאים שנפטרו ב-1987
אונס פרספונה

"**אונס פרספונה**" או "**פלוטו ופרספונה**" הוא פסל מאת האמן האיטלקי ג'ובאני לורנצו ברניני. הפסל מהווה דוגמה ליכולתו הטכנית של ברניני ומהווה את אחד משיאי הפיסול הבארוקי, בעיצוב הגוף המנייריסטי.

הפסל מבוסס על נושא מן המיתולוגיה היוונית והמיתולוגיה הרומית. על פי הסיפור מן המיתולוגיה הרומית, נחטפה פרספונה בידי פלוטו - הוא האדס במיתולוגיה היוונית - אל השאול. החל משנת 1622 הוצב הפסל ב"וילה לודוביזי" שהייתה שייכת לקרדינל לודוביזי (Ludovisi), אשר קיבל את הפסל במתנה מאת הקרדינל שיפיונה בורגזה (Scipione Borghese). בשנת 1908 רכשה ממשלת איטליה את הפסל והציבה אותו בגלריה בורגזה.

ברניני בחר לתאר את חטיפתה של פרספונה ברגע השיא של האירוע. פלוטו, המתואר כגבר שרירי עטור זקן ועל ראשו כתר, אוחז בזרועותיו את פרספונה, שגופה מפותל והיא קוראת לעזרה. ידיה של פרספונה מנסות לדחות את האדס, אולם זה אוחז בה בחוזקה. ברניני היטיב לתאר אשליה של גוף חי ורך, דבר הבא לידי ביטוי במקומות בהן אוחז האדס במותניה ובירכה של פרספונה. לצד האדס ניצב קרברוס, המתואר ככלב בעל שלושה ראשים.

## קישורים חיצוניים

*הפסל באתר גלריה בורגזה (באנגלית)

קטגוריה:ג'ובאני לורנצו ברניני
קטגוריה:גלריה בורגזה: פסלים
קטגוריה:יצירות אמנות מן הבארוק
קטגוריה:פסלי דמויות מיתולוגיות
קואנדה 1910

שמאל|ממוזער|250px|מטוס ה'''קואנדה''' 1910
שמאל|ממוזער|250px|הנרי קואנדה
**קואנדה 1910** (**Coanda**-1910) היה מטוס דו-כנפי, הראשון שנבנה וטס עם מנוע סילון בשנת 1910.

הקואנדה 1910 תוכנן ונבנה על ידי המדען ואיש התעופה אנרי קואנדה בבית מלאכה של ג'אני קאפרוני , בשנת 1910. המטוס הוצג בתערוכה האווירית השנייה בפריז באוקטובר 1910. המנוע המהפכני היה שילוב של מנוע סילון עם מנוע בוכנה - במקום מדחף, מנוע שרפה פנימית מניע מדחס, והאוויר הדחוס מעורבב עם דלק ומוצת בשני תאי שרפה, אחד בכל צד של גוף המטוס. כך נוצר כוח הדחף המניע את המטוס. שלד המטוס היה עשוי עץ והיה מכוסה בבד. הכנפיים הוחזקו על ידי מסבך ועל ידי כבלים. המנוע המיוחד הותקן בחרטום המטוס. תא הטייס היה פתוח ובו מושב אחד. זנב המטוס הותקן בזווית בת 45 מעלות.

במהלך טיסת ניסוי ב-16 בדצמבר 1910 נצמדו גזי הפליטה של מנוע הסילון לגוף המטוס וגרמו לשרפה. קואנדה, שהטיס את המטוס, איבד את השליטה במטוס והתרסק. הטייס נפגע קלות בלבד. תופעת היצמדות גזי הפליטה נחקרה במהלך שנים רבות על ידי אנרי קואנדה וחוקרים אחרים, וזכתה לשם אפקט קואנדה. לא נבנו דגמים אחרים של המטוס מחוסר תקציב. בשנת 1931 נבנה מטוס איטלקי "קאפרוני קמפיני" CC.2 עם מנוע דומה. שלא כמקובל במטוסי התקופה, הכנף התחתונה הייתה קטנה בערך כדי מחצית מאורך הכנף העליונה. שפת הכנף העליונה הייתה עשויה מתכת עם שפה נעה להגברת העילוי ועם תאים לאחסון דלק ושמן.

## נתוני המטוס
*אנשי צוות: 1
*אורך: 12.5 מטר
*מטוס דו כנפי
*מוטת כנפיים: 10.3 מטר
*שטח כנפיים: 32.7 מ"ר
*משקל כולל: 420 ק"ג
*מנוע 4 בוכנות, מקורר אוויר
*הספק 37 קילו-וואט ב-1000 סיבובים לדקה. כח דחף 2 קילו-ניוטון

## לקריאה נוספת
*The Illustrated Encyclopedia of Aircraft. London: Aerospace Publishing. 
*Taylor, Michael J. H. (1989). Jane's Encyclopedia of Aviation. London: Studio Editions. 
*World Aircraft Information Files. London: Bright Star Publishing. 

## קישורים חיצוניים

* מטוס הקואנדה 1910
* קואנדה 1910, נתוני המטוס
* הנרי קואנדה - היסטוריה ואפקט קואנדה
* הנרי מרי קואנדה והמטוס קואנדה 1910
* מטוס הטורבינה של קואנדה

קטגוריה:מטוסים היסטוריים
מוראד מגמאדוב

**מוראד מגמאדוב** (ברוסית: **Мурад Магомедов**; נולד ב-25 בספטמבר 1973) הוא כדורגלן עבר רוסי ששיחק בעמדת הבלם וכיום עוזר מאמן מכבי פתח תקווה מהליגה הלאומית. מגמאדוב התאזרח כישראלי, והוא השחקן הזר בעל מספר ההופעות הגבוה ביותר בליגת העל.

## קריירה
מגמאדוב נולד במחצ'קלה בירת דאגסטן שבברית המועצות לשעבר (כיום רפובליקת דאגסטן ברוסיה), והוא משתייך לקבוצה האתנית של הקומיקים-המוסלמים. מגמאדוב ייצג את נבחרת רוסיה עד גיל 20, ושיחק ב-1993 בגביע העולם לנבחרות עד גיל 20 ורשם 4 הופעות בודדות, עובדה זו מנעה ממנו לשחק במדי נבחרת ישראל. בשנת 1995 הגיע לישראל והצטרף למכבי פתח תקווה.

מגמאדוב הוא השחקן שספג הכי הרבה כרטיסים אדומים בתולדות הליגה הבכירה בישראל, עם 13 כרטיסים אדומים שנשלפו לחובתו.

ב-7 במאי 2011 פרש מגמאדוב ממשחק פעיל בגיל 38 במשחק במסגרת ליגת העל בין מכבי פתח תקווה לבין הפועל באר שבע, שהסתיים בתיקו 1–1. מגמאדוב מונה לעוזר המאמן של הקבוצה, תחת המאמן הראשי מרקו בלבול. ב-16 באפריל 2012 חזר מפרישתו במשחק ההפסד 0–1 להפועל באר שבע, לאחר שמכבי פתח תקווה נקלעה לתחתית הטבלה. בתום העונה ירדה הקבוצה לליגה הלאומית ומגמאדוב חזר לסגל הקבוצה. בתום עונת 2012/2013, לאחר שמכבי פתח תקווה העפילה בחזרה לליגת העל, הודיע מגמאדוב פעם נוספת על פרישה, וקיבל תפקיד במחלקת הנוער של המועדון.

בנוסף לתפקידו במחלקת הנוער של מכבי פתח תקווה, הצטרף מגמאדוב לסגל קבוצת מכבי עמישב פתח תקווה מליגה א'. ב-2016 הצטרף לקבוצת עירוני בית דגן מליגה ב' וכבש שער בהופעת הבכורה שלו נגד הפועל פרדסיה.

בינואר 2019 מונה מגמאדוב למאמנה של מכבי פתח תקווה, לאחר פיטוריו של אלישע לוי. לאחר כשבועיים סיים את תפקידו כמאמן לאחר שהודה כי לדעתו יש למנות לתפקיד זה מאמן מנוסה יותר.

## תארים
**כשחקן**
;מכבי פתח תקווה
* גביע הטוטו: , 
; מכבי פתח תקווה כעוזר מאמן
* גביע המדינה: 2023/2024

## קישורים חיצוניים

## הערות שוליים

קטגוריה:כדורגלנים רוסים
קטגוריה:בלמי כדורגל רוסים
קטגוריה:מחצ'קלה: כדורגלנים
קטגוריה:כדורגלני ז'מצ'וז'ינה סוצ'י
קטגוריה:כדורגלני מכבי פתח תקווה
קטגוריה:כדורגלנים זרים בישראל
קטגוריה:ספורטאים רוסים בישראל
קטגוריה:ישראלים ילידי ברית המועצות
קטגוריה:מוסלמים
קטגוריה:רוסים שנולדו ב-1973
עמית עמל

**מקיף ג' קריית חינוך "העמית" ע"ש [[יוברט האמפרי]]** (בעבר **"עמית עמל"**), הוא בית־ספר תיכון בראשון לציון, הכולל גם מכללה טכנולוגית.

## היסטוריה
"העמית" הוקם על־ידי רשת עמל בשנת 1977 והיה בית־הספר התיכון המקצועי הראשון בראשון לציון. בימינו נמצא בית־הספר בבעלות עיריית ראשון לציון.

מנהלו הראשון של בית־הספר, אשר גםייסד אותו, היה צבי כבודי, מורה לשרטוט־מכונות במקצועו ולשעבר מנהל תיכון "עמל" בצפת. הוא כיהן בתפקיד עד שנת 1982.

מחליפו בתפקיד היה ד"ר שמעון שיבר, מורה להיסטוריה במקצועו, אשר שימש גם מנהל מרחב־הצפון של אגף החינוך בראשון לציון באותה התקופה.

בשנת 2012, לאחר פרישתו של ד"ר שיבר בעקבות עבירות־מין בהן הורשע, מונתה אטי אדר, בעלת תואר שני בכימיה, לכהן בתפקיד מנהלת בית־הספר.

בשנת 2017 מונתה לתפקיד יפה ליבה, בעלת תואר שני בספרות עברית והשוואות מאוניברסיטת ירושלים, בעבר מורה לספרות. היא פרשה מתפקידה בשנת 2025, וכיום מכהן בתפקיד מנהל בית־הספר סער פרנקל, מורה להיסטוריה במקצועו.

בחטיבה העליונה מתקיימות מגמות על־אזוריות:
*אדריכלות (יש אפשרות להמשך מסלול בכיתות י"ג וי"ד במכללה)
*יחסים בין-לאומיים
*ספורט כדוריד (בנים + בנות)
*משפטים
*מדעי־המחשב
נבחרת־הכדוריד של בית־הספר זכתה פעמיים באליפות־העולם לבתי־ספר תיכוניים ועשרות פעמים באליפות־הארץ ובגביע־הארץ לתיכונים. הכדוריד מהווה מרכיב מרכזי בהווי בית־הספר. במסגרת הלימודים המעשיים התלמידים עוברים קורס־מדריכים וזכאים לתעודת־מדריך מטעם בית־הספר להסמכת מדריכים ומאמנים בספורט של המכללה האקדמית ע"ש אורד וינגייט. ניתנת הכרה אקדמאית ללימודי המשך לבוגרי המגמה.

במכללת "העמית" ניתן ללמוד לתואר־הנדסאי לבוגרי כיתות י"ב במסגרת לימודי־המשך בעתודה הטכנולוגית במקצועות אלקטרוניקה ואדריכלות (כיתות י"ג וי"ד). הלומדים במגמות לאדריכלות ולאלקטרוניקה יכולים להמשיך את לימודיהם לאחר שתים־עשרה שנות לימוד לשנתיים נוספות במכללה הממוקמת בבית־הספר, בכיתות י"ג ו-י"ד, בהן לומדים לתעודת־הנדסאי.

### מבנים
* **חטיבת־הביניים "אחרון הבילויים" ע"ש מנשה מאירוביץ':** כיתות ז' – ט'
* **בניין ראשי:** כיתות י' – י"א
* **בניין־משנה:** כיתות י"ב
* **מרכז טכנולוגי־עיוני:** כיתות י"ג – י"ד

## מנהלי בית־הספר

## ראו גם
רשימת בוגרי ובוגרות בית הספר

## קישורים חיצוניים
*

## הערות שוליים

קטגוריה:ראשון לציון: בתי ספר
קטגוריה:בתי ספר תיכוניים בישראל
קטגוריה:עמל
הוסטל: חלק 2

**הוסטל: חלק 2** (באנגלית: **Hostel: Part II**) הוא סרט אימה משנת 2007, אשר בוים על ידי איליי רות' והופק על ידי בועז יכין. כמו בסרט הראשון, הסרט הוגבל במספר מדינות, ובכללן ישראל, לצפיית בני 18 ומעלה, בשל תכנים כגון מין, אלימות קיצונית ושימוש בסמים.

## עלילה
שלוש סטודנטיות אמריקאיות: בת', וויטני ולורנה, הלומדות אומנות באיטליה, משוכנעות על ידי אקסל, דוגמנית צעירה ומפתה, להצטרף אליה לחופשה למעיינות ספא. שלוש הבנות משתכנעות, וארבעתן נוסעות לסלובקיה. בעודן מגיעות לסלובקיה, שלוש הבנות לא מודעות לכך שמרגע הגעתן, הן מועמדות
למכירה על ידי אנשים עשירים, המעוניינים במותן.

## צוות שחקנים
*לורן גרמן - בת'
*רוג'ר בארט - סטיוארט
*הת'ר מטרזו - לורנה
*ביזי פיליפס - וויטני
*ריצ'רד בורגי - טוד
*ורה ג'ורדנובה - אקסל
*ג'יי הרננדז - פקסטון
*ג'ורדן לאד - סטפני

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2007
קטגוריה:סרטי אימה מ-2007
קטגוריה:סרטי אימה אמריקאיים
קטגוריה:סרטי מתח אמריקאיים
קטגוריה:סרטי מותחן אימה אמריקאיים
קטגוריה:סרטי המשך אמריקאיים
קטגוריה:סרטי איליי רות'
אלווה למפקין

**אלווה מור למפקין** (באנגלית: **Alva Moore Lumpkin**; 13 בנובמבר 1886 – 1 באוגוסט 1941) היה פוליטיקאי אמריקני.

## ביוגרפיה
למפקין נולד במילדג'וויל, ג'ורג'יה שבארצות הברית. בשנת 1898 הוא עבר עם משפחתו לעיר קולומבוס שבקרוליינה הדרומית, בה הוא סיים את לימודיו והוסמך לעריכת דין. למפקין עסק בתחום ובשנים 1906–1908 היה עוזר היועץ המשפטי של הסנאט של קרוליינה הדרומית.

בשנים 1911–1913 היה למפקין חבר בית הנבחרים של קרוליינה הדרומית. בשנת 1914 הוא מונה לחבר בוועדת ההתפייסות בין ארצות הברית לאורוגוואי. משנת 1918 הוא שימש עוזר ליועץ המשפטי של מדינת קרוליינה הדרומית, ובשנים 1922–1923 היה למפקין חבר בוועדת החנינות של המדינה.

למפקין כיהן כשופט בפועל בבית המשפט העליון של קרוליינה הדרומית בין השנים 1926–1934. בשנת 1939 הוא מונה לשופט בבית המשפט המחוזי למחוזות המערבי והמזרחי של המדינה, תפקיד בו הוא שימש עד מינויו לסנאט של ארצות הברית ב-17 ביולי 1941. הוא מונה לסנאט כמחליפו של הסנאטור המתפטר ג'יימס פרנסיס ברנס מטעם המפלגה הדמוקרטית, אך שבועיים לאחר מכן הוא נפטר בוושינגטון הבירה.

אחיותיו של למפקין הן הסופרות גרייס וקתרין למפקין.

## קישורים חיצוניים

* 
* 

קטגוריה:אמריקאים ילידי ג'ורג'יה
קטגוריה:עורכי דין אמריקאים
קטגוריה:בוגרי בית הספר למשפטים באוניברסיטת קרוליינה הדרומית
קטגוריה:חברי הסנאט של ארצות הברית מקרוליינה הדרומית
קטגוריה:סנאטורים חברי המפלגה הדמוקרטית
קטגוריה:חברי האספה הכללית של קרוליינה הדרומית
קטגוריה:שופטי בתי המשפט של מדינת קרוליינה הדרומית
קטגוריה:שופטי בתי המשפט הפדרליים המחוזיים של ארצות הברית
קטגוריה:אמריקאים שנולדו ב-1886
קטגוריה:אמריקאים שנפטרו ב-1941
פורטסי

**ה[[אי]] פורטסי** (באנגלית: **Portsea Island**) הוא אי שטוח לחופה הדרומי של אנגליה. כיום כל שטחו של האי נמצא בשטח העיר פורטסמות'.
באי מתגוררים כ-147,000 תושבים והוא הצפוף באיים המקיפים את בריטניה הגדולה ואירלנד.

על האי התפתח נמל פורטסמות' וסביבו התפתחה העיר פורטסמות'. בין האי לבין אנגליה מפרידה תעלת סולנט (המפרידה גם בין האי וייט לבין אנגליה) וכן מצר פורטס (Ports Creek).

עד לסוף המאה ה-17 היה האי חווה בלבד. הבתים הראשונים נבנו סביב כיכר סנט ג'ורג' (St Georges Square). במלחמת העולם השנייה הופצץ האי על ידי הגרמנים ורבים מבתיו נהרסו. עבודות השיקום נעשו בשנות ה-50, ה-60 וה-70.

שלושה גשרי תנועה לכלי רכב, גשר רכבת, וגשר להולכי רגל ולרוכבי אופנים מקשרים את האי לאנגליה. גשר נוסף מקשר את האי לאי וייל הסמוך.

העיר פורטסי שבמדינת ויקטוריה שבאוסטרליה קרויה על שם האי.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אנגליה: איים
קטגוריה:פורטסמות'
קטגוריה:המפשייר
קרל שפיצווג

שמאל|ממוזער|180px|קרל שפיצווג בצילום של פרנץ הנפשטנגל , 1860
**פרנץ קרל שפיצווג** (בגרמנית: **Franz Carl Spitzweg**;  5 בפברואר 1808 – 23 בספטמבר 1885) צייר ומשורר גרמני שהשתייך לזרם הרומנטי באמנות, ואחד מנציגיה הבולטים של תקופת הבידרמאייר .

## ביוגרפיה
נולד בפפנהופן כבן שני מתוך שלשת ילדיהם של פרנציסקה וסימון שפיצווג. אביו, סוחר עשיר, הכשיר את קרל לרוקחות. את התמחותו קיבל קרל באוניברסיטת מינכן. לימים חלה ותוך כדי החלמה ממחלתו החל לצייר.

שפיצווג האמן היה אוטודידקט שהחל דרכו בהעתקת יצירות של אמנים פלמים.
את עבודתו הראשונה תרם למגזין סאטירי. בשנת 1833 זכה בירושה נכבדה ומאז הקדיש עצמו לציור.
מאוחר יותר ביקר שפיצווג במרכזים ארופאיים לחקר עבודות אומנות שונות ושכלל את סגנון והטכניקה שלו. דרכו עברה בפראג, ונציה, פריז, לונדון ובלגיה.

עבודותיו המאוחרות ספוגות בהומור, ורבות מיצירותיו מאופיינות בקומפוזיציה א-צנטרית כדוגמת "תולעת הספרים" ו"ההיפוכונדר" (1865, מוזיאון האמנות פינקוטק החדש, מינכן).
ציוריו היו ההשראה לקומדיה המוזיקלית מ-1935, "קונצרט-החצר הקטן"  מאת אדמונד ניק .

## מציוריו
* תולעת הספרים
* המשורר העני 
* חובב הקקטוס 
* מכתב האהבה שנתפס 
* ההיפוכונדר 
* סרנדה
* המכשף
* מפגש ארץ-העץ
* המוזיקאי המתבודד וביתו הרעוע
* הגאולוג 
* חניכים בארץ-העץ

## גלריה

קובץ:Carl Spitzweg - Der arme Poet (Neue Pinakothek).jpg|המשורר העני, 1839
File:Carl Spitzweg 036.jpg|"טיול של יום ראשון", סביב 1841
File:Carl Spitzweg - "The Bookworm".jpg|"תולעת הספרים", סביב 1850
File:Carl Spitzweg 013.jpg|"מכתב האהבה שנתפס", סביב 1855
Der Hexenmeister (Carl Spitzweg).jpg| המכשף, 1875
File:Carl Spitzweg - Im Harem.jpg| "בהרמון", אחרי 1855
File:Carl Spitzweg - Ankunft der Postkutsche (ca. 1859).jpg|"הגעתה של מרכבת הדואר", סביב 1859
File:Zeitungsleser im Hausgarten (Spitzweg).jpg| "קורא עיתון בחצרו", סביב 1860
File:Carl Spitzweg - In der Synagoge.jpg|"בבית הכנסת", סביב 1860
קובץ:Carl Spitzweg - Der Maler im Garten.jpg|הצייר בגינה, 1870


## לקריאה נוספת

*Murray, P. & L. (1996). Dictionary of art and artists. London: Penguin Books. 


## קישורים חיצוניים

* 
* 

קטגוריה:ציירים גרמנים
קטגוריה:אוטודידקטים גרמנים
קטגוריה:גרמנים שנולדו ב-1808
קטגוריה:גרמנים שנפטרו ב-1885
קטגוריה:קרל שפיצווג: ציורים
אלווה בלנשארד אדמס

שמאל|ממוזער|250px
**אלווה בלנשארד אדמס** (באנגלית: **Alva Blanchard Adams**; 29 באוקטובר 1875 – 1 בדצמבר 1941) היה פוליטיקאי אמריקני.

## ביוגרפיה
אדמס, בנו של מושל קולורדו אלווה אדמס, נולד בדל נורטה שבקולורדו, ארצות הברית. הוא סיים את לימודיו התיכוניים בפנימיית אקדמיית פיליפס (1893), את לימודיו האקדמיים באוניברסיטת ייל (1896) ובבית הספר למשפטים של אוניברסיטת קולומביה (1899). בשנת 1909 התמנה לתובע המחוזי של מחוז פואבלו בקולורדו ומשנת 1911 היה לתובע העירוני של העיר פואבלו. בשנים 1918–1919, במסגרת מלחמת העולם הראשונה, שירת אדמס בדרגת מייג'ור ביחידה משפטית.

בשנת 1923 מונה אדמס למלא את מקומו של סמואל ניקולסון מהמפלגה הרפובליקנית בסנאט של ארצות הברית. הוא כשל בהתמודדותו לכהונה נוספת וסיים את תפקידו ב-1925. הוא כיהן כסנאטור בשנית לאחר שהצליח בהתמודדותו לתפקיד ב-1932. כהונתו נמשכה בין השנים 1933–1941, עת נפטר בוושינגטון הבירה.

## קישורים חיצוניים

* 
* 

קטגוריה:אמריקאים ילידי קולורדו
קטגוריה:עורכי דין אמריקאים
קטגוריה:חברי הסנאט של ארצות הברית מקולורדו
קטגוריה:קצינים אמריקאים במלחמת העולם הראשונה
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית שמונו לתפקידם
קטגוריה:בוגרי אוניברסיטת ייל
קטגוריה:בוגרי בית הספר למשפטים באוניברסיטת קולומביה
קטגוריה:אמריקאים שנולדו ב-1875
קטגוריה:אמריקאים שנפטרו ב-1941
Girls' Generation (אלבום)

***Girls' Generation*** הוא אלבום הבכורה של להקת Girls' Generation. האלבום יצא לאור בקוריאה ב-5 בנובמבר 2007.

## רשימת השירים
השירים **המודגשים** יצאו כסינגלים.

**Girls' Generation** – 3:50 .1

Ooh La-La! – 3:54 .2

**Baby Baby** – 3:11 .3

Complete – 3:56 .4

**Kissing You** – 3:18 .5

Merry-go-round – 3:14 .6

Tears – 3:52 .7

Tinkerbell – 2:56 .8

9. 3:31 - 7989

Honey – 3:15 .10

**Into The New World** – 4:25 .11

## סינגלים
### Into The New World
שמאל|ממוזער|200px|מתוך הסינגל "Into The New World"

* תאריך יציאה: 2 באוגוסט 2007
* מכירות:56,000+

### Kissing You Rhythmer Remix Vol. 1
שמאל|ממוזער|200px|מתוך הסינגל "Kissing You"

* תאריך יציאה: ינואר 2008

### Baby Baby
שמאל|ממוזער|200px|מתוך הסינגל "Baby Baby"

* תאריך יציאה: 13 במרץ 2008

## קישורים חיצוניים


Girls' Generation Vol. 1 - Girls' Generation


קטגוריה:אלבומים בקוריאנית
קטגוריה:אלבומי קיי-פופ
פרדריק גורדון-סמית

**פרדריק גורדון-סמית**' (באנגלית: **Frederick Gordon-Smith**; 1886 -1967) היה שופט בריטי שעמד בראש בית המשפט העליון בארץ ישראל בתקופת המנדט הבריטי, ונשא בתואר "Chief Justice" (התואר המקביל בעברית של אותה תקופה - "זקן השופטים").

## קורות חיים

פרדריק גורדון-סמית נולד באנגליה בשנת 1886. בנעוריו למד בבית הספר ברומסגרוב, בית ספר פרטי יוקרתי שנוסד בשנת 1553. הוסמך לעריכת דין בשנת 1909. משנת 1913 שירת בשירות הקולוניאלי במושבה הבריטית של רודזיה הצפונית (לימים זמביה). בשנים 1932–1927 כיהן כתובע הכללי של אותה מושבה. בשנים 1932–1935 שירת כתובע הכללי של טרינידד. בשנים 1935 - 1941 כיהן כשופט במאלאיה (לימים מלזיה) ובמהלך תפקיד זה כיהן גם פעמיים כשופט בית המשפט לערעורים של מלאיה.

בנובמבר 1941 נתמנה גורדון-סמית' לזקן השופטים בארץ ישראל והחל למלא תפקידו בינואר 1942. הימים היו ימי מלחמת העולם השנייה, כאשר מאורעות תרצ"ו - תרצ"ט דעכו זה מכבר, וארץ ישראל עמדה בסכנת פלישה נאצית. ואמנם עיקר תשומת הלב בארץ ישראל הייתה מרוכזת באירועי המלחמה וסכנותיה. גם מאבק היישוב לעצמאות טרם החל וגברה ההתנדבות לצבא הבריטי. על רקע זה לא היו בארץ ישראל אירועים חריגים, ולא התנהלו משפטים שיצרו תקדימים מיוחדים. על כן נחשבת תקופת כהונתו של גורדון-סמית' כתקופה שלא השאירה רישומה בתולדות המשפט בארץ ישראל. 

בחייו הפרטיים של גורדון-סמית' הוא חווה, במהלך תקופה זו, אירוע רב חשיבות, כאשר בסמוך לתחילת כהונתו כזקן השופטים הוענק לבנו, שהיה טייס בדרגת סגן משנה בזרוע האוויר של הצי הבריטי על גבי נושאת המטוסים ארק רויאל HMS Ark Royal (91) ולאחר מכן בחיל האוויר המלכותי במלטה, צלב השירות המצוין D.S.C.

גורדון-סמית' כיהן כזקן השופטים בארץ ישראל עד לחודש ינואר 1944, עת פרש מהתפקיד וחזר לאנגליה. בתפקידו הציבורי האחרון היה יושב ראש הוועדה לשירותים ציבוריים בבריטניה בשנים 1950–1952.

פרדריק גורדון-סמית' נפטר בשנת 1967.

## לקריאה נוספת

* Assaf Likhovski, Law and Identity in Mandate Palestine, publisher: UNC Press 2006


קטגוריה:נפטרים ב-1967
קטגוריה:עורכי דין בריטים
קטגוריה:עורכי דין ארץ-ישראלים
קטגוריה:זקני השופטים בתקופת המנדט
קטגוריה:אנשי שלטון בריטים בתקופת המנדט
קטגוריה:רודזיה הצפונית: אישים
ויליאם ג'נאוסט

שמאל|ממוזער|250px|הנפת הדגל השני באיוו ג'ימה. צילם:'''ביל ג'נאוסט'''
**ויליאם הומר "ביל" גֶ'נָאוּסְט** (באנגלית: **William Homer "Bill" Genaust**;  1907 – 4 במרץ 1945) היה צלם של חיל הנחתים האמריקני. ביום הרביעי של קרב איוו ג'ימה צילם ג'נאוסט סרטון 16 מ"מ בו נראית הנפת הדגל השנייה על הר סוריבאצ'י. אף על פי כן, לא זכה ג'נאוסט לראות את הסרטון אותו צילם ואת ההצלחה שלה זכה, שכן נהרג במהלך הקרב מירי חיילים יפנים.

## ביוגרפיה
ביל ג'נאוסט נולד במיניאפוליס שבמינסוטה. לפני שנחת על חופי איוו ג'ימה, הוא הוצב באי סאיפאן וצילם את הקרב שהתחולל בו. במהלך הקרב נפצע והיה מועמד לקבלת עיטור גבורה. ב-23 בפברואר 1945 עלה ג'נאוסט לפסגת הר סוריבאצ'י וצילם את הסרטון כשהוא עומד בצמוד לג'ו רוזנטל, שצילם גם הוא את אותה ההנפה וזכה על כך בפרס פוליצר. פרט לסרטון זה, ג'נאוסט צילם עוד מספר תצלומים מפסגת ההר. באחד מהם נראה רוזנטל מצלם קבוצה של חיילי נחתים על פסגת ההר כשלידם דגל ארצות הברית.

ב-4 במרץ 1945, תשעה ימים לאחר צילום הסרטון, נהרג ג'נאוסט מירי חיילים יפנים במערה הנמצאת ב"גבעה 362A". כיום מאמינים כי מספר חיילים ביקשו מג'נאוסט להשתמש במצלמתו כדי להאיר את דרכם במערה, וכשעשה זאת הוא נורה ונהרג. לאחר קרב יריות נכבשה המערה, ולאחר סדרת פיצוצים בכניסה אליה היא נחסמה ונאטמה, כשגופתו של ג'נאוסט עדיין בתוכה. על אף שהסרט אותו צילם ג'נאוסט נצפה תדיר, שמו לא נחשף ולא ניתן לו קרדיט על צילומו. לאחר שנים של מאבק זכה ג'נאוסט להכרה רשמית. ב-1995 הוצב על פסגת הר סוריבאצ'י שלט ברונזה לזכרו. דמותו של ג'נאוסט מופיעה גם בסרטו של קלינט איסטווד, "גיבורי הדגל".

במרוצת השנים נעשו מספר ניסיונות לאיתור גופתו של ג'נאוסט, רובן ככולן בשנות האלפיים. עם זאת כל הניסיונות כשלו וגופתו טרם נמצאה.

## קישורים חיצוניים

* 

## הערות שוליים

קטגוריה:אמריקאים ילידי מינסוטה
קטגוריה:מיניאפוליס: אישים
קטגוריה:צלמים אמריקאים
קטגוריה:צלמי מלחמה אמריקאים
קטגוריה:קצינים וחוגרים בחיל הנחתים של ארצות הברית
קטגוריה:חוגרים אמריקאים במלחמת העולם השנייה
קטגוריה:אנשי צבא אמריקאים שנהרגו במלחמת העולם השנייה
קטגוריה:קרב איוו ג'ימה: אישים
קטגוריה:אמריקאים שנולדו ב-1907
קטגוריה:אמריקאים שנפטרו ב-1945
ביוואן פרנסמן

**ביוואן פרנסמן** (באנגלית: **Bevan Fransman**; נולד ב-31 באוקטובר 1983) הוא כדורגלן דרום אפריקאי לשעבר, שישחק בעמדת הבלם.

## קריירה
פרנסמן גדל בשכונת עוני בקייפטאון ושיחק בילדותו במועדונים קטנים בשכונתו. בגיל מאוחר יחסית נחשף למועדונים הגדולים בדרום אפריקה, כאשר מועדון הפאר FC פורטונה רכש אותו מקבוצתו הקודמת. מאז פרנסמן נהפך לבורג מרכזי במועדונו. בגיל 19 ניסה את מזלו באירופה כששיחק בבלגיה במועדון מוסקרון, אך לאחר עונה אחת חזר לדרום אפריקה בגלל חוסר בדקות משחק ושיחק בקייזר צ'יפס. במשך העונה הראשונה וחלק מן העונה השנייה פרנסמן כמעט ולא שיחק, בגלל פציעות חוזרות ונשנות. בשנת 2006 עבר לשחק בקבוצת התחתית מורוקה סוואלווס, שם הפגין יכולת גבוהה אשר הובילה אותו להתעניינות ממועדונים רבים באירופה.

לקראת עונת 2008/2009 הגיע פרנסמן לישראל, וחתם בקבוצת מכבי נתניה. ב-13 בספטמבר 2008 כבש את שער הבכורה שלו בליגת העל, בניצחון 3–1 על הפועל פתח תקווה. בסך הכל כבש 3 שערים בעונתו הראשונה בקבוצה, וסייע למכבי נתניה לסיים במקום הרביעי. בעונה שלאחר מכן המשיך להיות הבלם המוביל בקבוצה, תחת הדרכתו של המאמן ראובן עטר, הבקיע שני שערים וסיים עם הקבוצה במקום העשירי.

לקראת עונת 2010/2011 עבר לשחק במדי אלופת ליגת העל, הפועל תל אביב, עמה העפיל לשלב הבתים של ליגת האלופות. ב-2 בפברואר 2011 כבש את שער הבכורה שלו במדי הפועל תל אביב, בניצחון 7–0 על מכבי עירוני קריית אתא במסגרת גביע המדינה. את שער הליגה הראשון שלו בקבוצה כבש לקראת סיום העונה, בדרבי מול מכבי תל אביב שהסתיים בתיקו 2–2. לאחר שדאגלס דה סילבה עזב את הקבוצה, התמודד פרנסמן על עמדת הבלם עם ואליד באדיר ומריו פצ'אלקה, ובעונתו השנייה במועדון חל פיחות במעמדו. גם בעונה זו כבש פרנסמן שער ליגה אחד, בניצחון 2–0 על הפועל באר שבע, בנוסף לשער נוסף בדרבי מול מכבי תל אביב בגביע הטוטו, שהסתיים בתיקו 2–2. פרנסמן עזב את הפועל תל אביב לאחר שנתיים בהן זכתה הקבוצה פעמיים ברציפות בגביע המדינה, וסיימה פעמיים ברציפות במקום השני.

ב-30 במאי 2012 חזר פרנסמן לדרום אפריקה, וחתם בקבוצת סופרספורט יונייטד. ביוני 2014 עבר לקבוצת בלומפונטיין סלטיק, במדיה שיחק שנתיים. ביולי 2016 עבר לקבוצת מריצבורג יונייטד, במדיה שיחק שנתיים. ביולי 2018 חתם בקבוצת היילנדס פארק.

בנבחרת דרום אפריקה שיחק פרנסמן משנת 2005 עד שנת 2012. פרנסמן נכלל בסגלה של הנבחרת בגביע אפריקה לאומות 2008 אך לא שיחק במהלך הטורניר, ובסך הכל לזכותו 19 הופעות במדי הנבחרת.

## תארים
;הפועל תל אביב
* גביע המדינה: 2010/2011, 2011/2012

## קישורים חיצוניים

* 
* 
* 

## הערות שוליים

קטגוריה:כדורגלנים דרום אפריקאים
קטגוריה:בלמי כדורגל דרום אפריקאים
קטגוריה:קייפטאון: כדורגלנים
קטגוריה:כדורגלני מוסקרון
קטגוריה:כדורגלני קייזר צ'יפס
קטגוריה:כדורגלני מורוקה סוואלווס
קטגוריה:כדורגלני מכבי נתניה
קטגוריה:כדורגלני הפועל תל אביב
קטגוריה:כדורגלני סופרספורט יונייטד
קטגוריה:כדורגלני בלומפונטיין סלטיק
קטגוריה:כדורגלני מריצבורג יונייטד
קטגוריה:כדורגלני נבחרת דרום אפריקה
קטגוריה:כדורגלנים זרים בישראל
קטגוריה:ספורטאים זרים בבלגיה
קטגוריה:כדורגלני גביע אפריקה לאומות 2008
קטגוריה:דרום אפריקאים שנולדו ב-1983
קורט שטודנט

**קורט שטודנט** (בגרמנית: **Kurt Student**; 12 במאי 1890 – 1 ביולי 1978), היה מצביא גרמני שנלחם כטייס בעת מלחמת העולם הראשונה וכמפקד הפאלשירמייגר במלחמת העולם השנייה.

## ביוגרפיה
### קריירה מוקדמת
שטודנט נולד ב-12 במאי 1890 בבירקהולץ, בכפר לנדקרייץ בתחומי פולין של היום, ובשנת 1910 הצטרף לצבא הגרמני כצוער, ובשנת 1911 הוסמך כקצין בדרגת לויטננט ושימש כמפקד מחלקת חי"ר. לאחר שירותו בחי"ר פנה לשירות האוויר הגרמני וביצע אימוני טיסה (1913). עד 1916 שירת בחזית המזרחית במלחמת העולם הראשונה ולאחר מכן עבר לחזית המערבית. הוא צבר 6 הפלות של מטוסים צרפתיים במהלך 1916–1917.

כתוצאה מחוזה ורסאי נאסר על גרמניה להחזיק חיל אוויר ושטודנט הצטרף לחיל המחקר והפיתוח וגילה עניין בדאייה. הוא אף השתתף בתמרונים משותפים לרייכסווהר ולצבא האדום שם לראשונה חשב על מבצעים מוטסים.

### מלחמת העולם השנייה
לאחר עליית אדולף היטלר לשלטון בגרמניה, הוקם הלופטוואפה ושטודנט הצטרף אליו מצבא היבשה. הוא מונה למנהל בית הספר של הלופטוואפה וביולי 1938 מונה למפקד הדיוויזיה האווירית ה-7 שהייתה דיוויזיית הפאלשירמייגר הראשונה.

על אף שהפלשירמייגר לא השתתפו במערכה על פולין הם התגלו כבעלי ערך רב בלוחמת הבליצקריג – הם תרמו רבות למערכה בנורווגיה, בדנמרק, בהולנד ובבלגיה, בה היה שטודנט אחראי לתכנון הפשיטה המוטסת על מצודת אבן אמאל. במהלך הקרב על רוטרדם בהולנד נורה שטודנט בראשו על ידי חייל גרמני, דבר שהשבית אותו מתפקידו במשך 8 חודשים.

ב-19 בדצמבר 1940 מונה שטודנט למפקד הקורפוס האווירי ה-11, ובמאי 1941 פיקד שטודנט על הכוחות הגרמנים בקרב על כרתים. בסופו של דבר ניצחו הגרמנים בקרב, אך הדבר עלה להם באבדות כבדות ושכנע את היטלר להימנע ממבצעים מוטסים בקנה מידה גדול בעתיד. ב-1943 שטודנט הועבר לאיטליה שם השתתף בכיבוש רומא. בהמשך הורה שטודנט לרב-סרן הארלד מורס לערוך את "מבצע אלון" שמטרתו הייתה לשחרר את בניטו מוסוליני מכלאו באיטליה. במבצע נועז זה, שהשיג את מטרתו בסופו של דבר, התפרסם לוחם הואפן אס אס אוטו סקורצני. לאחר מכן הועבר שטודנט לצרפת כדי להגן על נורמנדי ב-1944.

בקיץ 1944 הפך הקורפוס שבפיקודו לארמיית הצנחנים הראשונה שהשתתפה בבלימת הצנחנים הבריטים במבצע מרקט גארדן. ב-11 בנובמבר 1944 מונה שטודנט למפקד קבוצת ארמיות H בהולנד. ב-28 בינואר 1945 הועבר שטודנט לחזית המזרחית. ב-10 באפריל 1945 חזר שטודנט להולנד לפקד על ארמיית הצנחנים הראשונה, וב-28 באפריל נשבה שטודנט על ידי הבריטים בשלזוויג-הולשטיין. ב-1948 הוא שוחרר מהשבי הבריטי.

### פשעי מלחמה

במאי 1947 הועמד שטודנט לדין על פשעי מלחמה שבוצעו בידי אנשיו בכרתים. הוא הואשם בשמונה סעיפים על אי טיפול בשבויי מלחמה וברצח שבויים. הוא לא הואשם בפשעים שבוצעו בכרתים כנגד האוכלוסייה האזרחית. שטודנט נמצא אשם בשלושה סעיפים ונידון לשלוש שנות מאסר. הוא שוחרר שחרור מוקדם מהכלא ב-1948 מסיבות רפואיות.

ב-1 ביולי 1978 מת שטודנט בעיר למגו בגרמניה המערבית, והוא בן 88 שנים.

## לקריאה נוספת
* 
* 

## קישורים חיצוניים

## הערות שוליים

קטגוריה:חיילי הרייכסווהר
קטגוריה:גנרלים בלופטוואפה
קטגוריה:אלופי הפלות במלחמת העולם הראשונה
קטגוריה:טייסים גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:מפקדי ארמיות גרמניות במלחמת העולם השנייה
קטגוריה:מפקדי גייסות גרמניה במלחמת העולם השנייה
קטגוריה:גרמנים שנולדו ב-1890
קטגוריה:גרמנים שנפטרו ב-1978
פינגווין צהוב-עין

**פינגווין צהוב-עין** (שם מדעי: *Megadyptes antipodes*) הוא מין יחיד בסוג *Megadyptes *שבמשפחת הפינגווינים המצוי באזור האי הדרומי של ניו זילנד.

אזור התפוצה של הפינגווין צהוב-העין כולל את האי הדרומי של ניו זילנד, האי סטיוארט, איי קמפבל ואיי אוקלנד. מושבותיו של הפינגווין צהוב העין בחצי האי אוטגו הן אתר תיירות פופולרי, בהן יכולים התיירים לצפות מקרוב בפינגווינים צהובי-העין.

## מיון
פינגווין צהוב העין הוא המין היחיד בסוג **Megadyptes**. בעבר נחשב כקרוב לפינגווין הזוטר (*Eudyptula minor*), אך בעקבות מחקר מולקולרי, הוא נחשב כיום כקרוב יותר לפינגווינים מהסוג *[[Eudyptes]]*. ממצאים מה-DNA המיטוכונדריאלי ומה-DNA של גרעין התא מצביעים על כך שמין זה התפצל מאבותיו של הסוג *Eudyptes* לפני כ-15 מיליון שנים.

הפינגווין תועד לראשונה על ידי ז'ק ברנאר הומברון והונורה ז'אקינו ב-1841. במאורית, הפינגווין מכונה הואיהו.

## תיאור
זהו מין גדול יחסית של פינגווין. גובהו כ-62 עד 79 ס"מ. משקלו של הפינגווין משתנה במהלך השנה; הוא עומד על כ-5.5 עד 8 ק"ג לפני נשירת הנוצות, ועל כ-3–6 ק"ג לאחר הנשירה, בעוד הזכרים גדולים מהנקבות. ראשו של הפינגווין צהוב בהיר, וקשתית עינו צהובה בהירה. גרונו וסנטרו חומים-צהבהבים, מקורו ורגליו ורודים. בין עיניו ועל עורפו של הפינגווין יש רצועה בצבע צהוב, שהעניקה לפינגווין את שמו.

תוחלת חייו של הפינגווין צהוב-העין היא כ-20 שנה.

## תפוצה

הפינגווינים מקננים בדרך כלל ביערות או באזורי צמחייה נמוכה, לעיתים קרובות המקומות בהם נמצאים צמחי פשתן ותורמוס. אזורי הקינון ממוקמים בדרך כלל במפרצים קטנים, ולעיתים על שיני הסלע במפרצים גדולים יותר.

הפינגווין צהוב-העין הוכרז כנתון בסכנת הכחדה, ואוכלוסייתו כוללת כ-4,000 פרטים. זהו אחד ממיני הפינגווינים הנדירים ביותר בעולם.

## בריאות
באביב שנת 2004, התגלה כי כ-60% מגוזלי הפינגווינים צהובי-העין בצפון אוטגו ובחצי-האי אוטגו חולים במחלה בלתי-ידועה. המחלה מקושרת לזיהום של חיידקים מהסוג *Corynebacterium*, שגורמים דיפתריה לבני אדם. הפתוגן המרכזי של המחלה אינו ידוע. בעיה דומה התגלתה גם באוכלוסייה שבאי סטיוארט.

## התנהגות

הפינגווינים מחפשים מזון בעיקר בסמוך למדפים יבשתיים. הם מתרחקים כ-2 עד 25 ק"מ מהחוף, וצוללים לעומק של כ-40 עד 120 מ' בחיפושיהם אחר מזון. ישנם שני סוגים של שיטוטי חיפוש מזון: טיולי בוקר, בהם הפינגווינים מתרחקים כ-25 ק"מ מהמושבה שלהם, וטיולי ערב, קצרים יותר, שנמשכים כ-4 שעות ובהם הפינגווינים מתרחקים כ-7 ק"מ מהמושבה.

דגים מרכיבים כ-90% מתזונתו של הפינגווין. הוא ניזון לרוב ממינים שנמצאים קרוב לקרקעית הים.

## קישורים חיצוניים

* 

[ימין|ממוזער|פינגווין צהוב עין ב[ניו זילנד]]

## הערות שוליים

צהוב עין
קטגוריה:עופות יחידים בסוגם
קטגוריה:ניו זילנד: עופות אנדמיים
אינגיביירג סולרון גיסלדוטיר

[שמאל|ממוזער|200px|אינגיביירג ב[בית לחם, ספטמבר 2008]]
**אינגיביירג סולרון גיסלדוטיר** (באיסלנדית: **Ingibjörg Sólrún Gísladóttir**; נולדה ב-31 בדצמבר 1954 ברייקיאוויק) היא פוליטיקאית איסלנדית שכיהנה כשרת החוץ של איסלנד ממאי 2007 עד ינואר 2009, וכיושבת ראש המפלגה הסוציאל-דמוקרטית באיסלנד מתחילת יולי 2007 עד ינואר 2009 עת פרשה מסיבות בריאותיות. לאחר פרישתה עיקר פועלה מתמקד בנציבות הנשים הבינלאומית. בהשקפתה ופועלה היא פמיניסטית.

## השכלה
אינגיביירג קיבלה תואר בוגר בהיסטוריה ואמנות מאוניברסיטת איסלנד בשנת 1979. לאחר מכן עברה לדנמרק ולמדה באוניברסיטת קופנהגן. בשנת 1981 חזרה לאיסלנד וסיימה לימודי מוסמך (cand.mag) בהיסטוריה באוניברסיטת איסלנד.

## קריירה פוליטית
אינגיביירג החלה את הקריירה הפוליטית שלה במפלגת הנשים "הברית הנשית", מפלגה שייצגה במועצת העיר רייקיאוויק משנת 1982 לשנת 1988. היא גם ייצגה את המפלגה בפרלמנט בין השנים 1991–1994.

בשנת 1994 היא הפכה לראש עיריית רייקיאוויק והובילה קואליציה של ארבע מפלגות פוליטיות. היא כיהנה כראש עיר עד 2003.

בשנת 2005 הפכה אינגיביירג למנהיגת מפלגת הברית הנשית, לאחר שזכתה בהתמודדות מול המנהיג הקודם אוֹסוּר סְקַרְפְּהְיֵדִ'ינְסוֹן, שר החוץ הנוכחי של איסלנד.

תומכיה של אינגיביירג השוו אותה לטוני בלייר, וראו בה את ראש הממשלה הבאה של איסלנד. עם זאת, לבסוף נתן נשיא איסלנד אולפור רגנר גרימסון את תפקיד ראש הממשלה ליוהאנה סיגורדרדוטיר בינואר 2009, שזכתה בו לאחר מכן בבחירות של אפריל באותה שנה.

## קישורים חיצוניים

קטגוריה:פמיניסטיות איסלנדיות
קטגוריה:שרי החוץ של איסלנד
קטגוריה:ראשי עיריית רייקיאוויק
קטגוריה:נשים בראשות עירייה
קטגוריה:שרות חוץ
קטגוריה:איסלנדיות שנולדו ב-1954
קטגוריה:איסלנדים שנולדו ב-1954